Ν. Σίλατα : 20/01/2015

 Αριθμ. Πρωτ. . : Φ.23/15



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ

ΠΕΡΙΦ/ΚΗ Δ/ΝΣΗ Π.Ε. & Δ.Ε. Κ. ΜΑΚΕΔΟΝΙΑΣ

Δ/ΝΣΗ Π.Ε. Ν. ΧΑΛΚΙΔΙΚΗΣ

ΔΗΜΟΤΙΚΟ ΣΧΟΛΕΙΟ Ν. ΣΙΛΑΤΩΝ

630 80 – Ν. ΣΙΛΑΤΑ – ΧΑΛΚΙΔΙΚΗ

ΠΛΗΡΟΦΟΡΙΕΣ : **ΚΑΡΑΜΑΝΙΔΗΣ ΕΥΣΤΡΑΤΙΟΣ**

ΤΗΛ. & ΦΑΞ: 23730 – 71317

EMAIL: dimsilat@sch.gr

ΠΡΟΣ

ΤΟΥΡΙΣΤΙΚΑ – ΤΑΞΙΔΙΩΤΙΚΑ ΓΡΑΦΕΙΑ

ΘΕΜΑ : Πρόσκληση Εκδήλωσης Ενδιαφέροντος Υποβολής Οικονομικής Προσφοράς για Τριήμερη Εκπαιδευτική Εκδρομή του Σχολείου μας στην Αθήνα (22-24/05/2015) , σύμφωνα με τον Ετήσιο Προγραμματισμό Επισκέψεων του Συλλόγου Διδασκόντων

 Ο Διευθυντής του Δημοτικού Σχολείου Ν. Σιλάτων, ζητά εκδήλωση ενδιαφέροντος από τα τουριστικά – ταξιδιωτικά γραφεία, για την υποβολή οικονομικής προσφοράς στα πλαίσια της διοργάνωσης **3ήμερης** εκπαιδευτικής εκδρομής του σχολείου στην **Αθήνα** , με σκοπό την επίσκεψη στη **Βουλή των Ελλήνων**, για τη χρονική περίοδο από **22/05/2015 έως 24/05/2015**, σύμφωνα με τον προγραμματισμό επισκέψεων του συλλόγου διδασκόντων για το σχολικό έτος 2014 – 2015.

|  |  |  |  |  |  |
| --- | --- | --- | --- | --- | --- |
| **ΗΜΕΡΟΜΗΝΙΑ****ΑΝΑΧΩΡΗΣΗΣ** | **ΔΙΑΔΡΟΜΗ****ΠΡΟΟΡΙΣΜΟΣ** | **ΔΙΑΡΚΕΙΑ****ΕΠΙΣΚΕΨΗΣ** | **ΤΑΞΕΙΣ** | **ΑΡΙΘΜΟΣ ΜΑΘΗΤΩΝ,** **ΓΟΝΕΩΝ & ΣΥΝΟΔΩΝ** | **ΗΜΕΡΟΜΗΝΙΑ****ΕΠΙΣΤΡΟΦΗΣ** |
| 22/05/2015 | Ν. ΣΙΛΑΤΑ – ΑΘΗΝΑ –Ν. ΣΙΛΑΤΑ | 3 ημέρες | Ε & ΣΤ | Μαθητές 9 \*Γονείς 9 \*Συνοδοί Εκπαιδευτικοί 3 | 24/05/2015 |

\* Κατά προσέγγιση , γιατί αυτός ο αριθμός των μαθητών, είναι ο ελάχιστος που απαιτείται, σύμφωνα με το συνολικό μαθητικό δυναμικό των δύο τάξεων, για την πραγματοποίηση της συγκεκριμένης εκδρομής .

Η προσφορά θα πρέπει να περιέχει και να εξασφαλίζει τα παρακάτω :

* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για την μεταφορά μαθητών.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του .
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, ακατάλληλες καιρικές συνθήκες, κ.λπ.), δεν θα έχει καμία επιβάρυνση το σχολείο.
* Αναφορά της τελικής συνολικής τιμής της μετακίνησης αλλά και του κόστους ανά άτομο συμπεριλαμβανομένου του Φ.Π.Α.
* Διαμονή σε ξενοδοχείο με πρωινό. Όνομα, κατηγορία και περιοχή καταλύματος καθώς και υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής. Δίκλινα ή τρίκλινα δωμάτια για τους μαθητές και γονείς- κατά περίπτωση- και μονόκλινα για τους εκπαιδευτικούς - συνοδούς.
* Επίσημο ξεναγό στην Αθήνα, κατά τη διάρκεια της επίσκεψης στο Βράχο και στο Μουσείο της Ακρόπολης .
* Το επιλεγμένο ταξιδιωτικό γραφείο θα υπογράψει ιδιωτικό συμφωνητικό με το σχολείο, στο οποίο θα αναφέρεται ρητά και η ασφάλεια αστικής επαγγελματικής ευθύνης.
* Το Σχολείο διατηρεί το δικαίωμα της ακύρωσης της εκδρομής, λόγω μη συμπλήρωσης του απαιτούμενου αριθμού μαθητών ή άλλης σοβαρής αιτίας, χωρίς αποζημίωση στο Τουριστικό Γραφείο.
* Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.
* Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

 **Ο διαγωνισμός δεν είναι μόνο μειοδοτικός. Θα ληφθούν υπόψη οικονομικά και ποιοτικά κριτήρια επιλογής, η όσο το δυνατόν αναλυτική περιγραφή των μέσων και των υπηρεσιών , καθώς και η ποιότητα αυτών.**

 **Οι προσφορές θα πρέπει να κατατεθούν σε κλειστούς φακέλους μέχρι και τη Δευτέρα 2 Φεβρουαρίου 2015, και ώρα 12:00 στο γραφείο της Δ/νσης του Δημοτικού Σχολείου Ν. Σιλάτων.**

Με εκτίμηση

Ο Διευθυντής του Σχολείου

Καραμανίδης Ευστράτιος